Skøyen–Filipstadlinja

mini|Filipstad med endestasjonen for Skøyen-Filipstadlinja.
mini|Skarpsno stasjon var ein stasjon på den strekninga av Drammensbanen som har vorte til Skøyen-Filipstadlinja. Det er ikkje noko att av denne stasjonen.
Skøyen-Filipstadlinja er ei dobbeltspora, elektrifisert jernbanestrekning på om lag to kilometer frå Skøyen stasjon på Skøyen i Oslo til Filipstad i Oslo som berre vert nytta for lokaltog som skal stå på Jernbaneverket sin driftsbanegård medan dei er ute av bruk i tider med liten trafikk, eller er til vedlikehald ved NSB trafikkservice AS, som vedlikeheld tog-materiell, primært tog frå morselskapet NSB.

Skøyen-Filipstadlinjen var opphavlig ein del av Drammenbanen. Strekninga vart opna i 1872. Då Oslotunnelen opna i 1980 vart størstedelen av trafikken flytta frå Vestbanen til Oslo S, men nokre avgangar gjekk frå Oslo V fram til ruteskiftet i 1989. Linja hadde deretter ingen persontrafikk, men vart ei tid trafikert av godstog som skulle til og frå den dåverande containerhamna på Filipstad, som seinare vart lagd ned. Strekninga mellom Filipstad og Vestbanestasjonen vart lagt ned, og spora vart reve tidleg på 1990-talet.

Oppstallingsarealet for lokaltog på Filipstad ligg der godsstasjonen for Oslo Vestbanestasjon låg tidlegare. På arealet for den siste stutte strekninga herifrå og gjennom ei fjellskjering fram til det området der sjølve Vestbanestasjonen låg, der den gamle banen vart fjerna på 1990-talet, er det bygd ein rad med bustadblokker med garasjar for personbilar i den gamle fjellskjeringa under dei.

 Linjekart 

Bakgrunnsstoff
Skøyen-Filipstadlinja i Norsk Jernbaneklubbs stasjonsdatabase

Kategori:Jarnbanestrekningar i Oslo
Kategori:Drammenbanen
Kategori:Jarnbanestrekningar opna i 1872
Kategori:1872 i Noreg